Държавен вестник, бр. 2, 2005 г., стр. 7

Б Р О Й  2
Д Ъ Р Ж А В Е Н   В Е С Т Н И К
С Т Р .  7
Чл. 22. (1) Уведомяването на лицето, пода-
ло заявление за категоризиране за сроковете
по чл. 10, ал. 1 и 3 и за заповедите по чл. 21,
ал. 1 и 2 и чл. 23, ал. 2, се извършва с препоръ-
чано писмо с обратна разписка. Уведомяване-
то с препоръчано писмо се удостоверява чрез
известие за получаването му.
(2) Ако уведомяването не бъде прието от
лицето на посочения от него адрес, счита се, че
то е извършено с поставянето му на специал-
но определено за целта място в непосредстве-
на близост до мястото за подаване на заявле-
нията за определяне на категория.
Г л а в а  
т р е т а
ПРЕКРАТЯВАНЕ. ПРОМЯНА НА
КАТЕГОРИЯТА
Чл. 23. (1) Категорията на туристическите
обекти се прекратява:
1. по искане на собственика на туристичес-
кия обект;
2. при промяна на вида на туристическия
обект;
3. при реконструкция или разширение на
туристическия обект;
4. при повторно нарушение на изисквания-
та на чл. 46, т. 1 от Закона за туризма;
5. ако в 6-месечен срок лицето, подало заяв-
ление за категоризиране, не се яви за получа-
ване на категорийната символика;
6. при неизпълнение на задълженията по
чл. 49, ал. 1, 3 и 4 от Закона за туризма.
(2) Категорията на туристическия обект се
прекратява със заповед на съответния катего-
ризиращ орган.
(3) В случаите по ал. 1, т. 2 и 3 хотелиерът
или ресторантьорът е длъжен в 30-дневен срок
от промяната да подаде заявление до съответ-
ния категоризиращ орган.
(4) След прекратяването на категорията на
туристическия обект нова категория на обек-
та се определя по реда на чл. 6 или 7.
(5) Когато лицето, извършващо хотелиер-
ство и/или ресторантьорство, желае категория-
та на обекта да бъде променена, то предприе-
ма съответните действия по ал. 1, т. 1 и пода-
ва заявление за определяне на категория по
реда на чл. 6 или 7.
Г л а в а  
ч е т в ъ р т а
ВПИСВАНЕ НА КАТЕГОРИЗИРАНИТЕ
ТУРИСТИЧЕСКИ ОБЕКТИ И НА ЛИЦАТА,
УПРАЖНЯВАЩИ ДЕЙНОСТ ХОТЕЛИЕР-
СТВО И РЕСТОРАНТЬОРСТВО В ТЯХ, В НА-
ЦИОНАЛНИЯ ТУРИСТИЧЕСКИ РЕГИС-
ТЪР. ТАКСИ ЗА КАТЕГОРИЗИРАНЕ
Чл. 24. (1) Категоризираните туристически
обекти и лицата, упражняващи дейност хоте-
лиерство и ресторантьорство в тях, се вписват
в Националния туристически регистър по
чл. 58 от Закона за туризма.
(2) Вписванията в регистъра се правят от
министъра на икономиката или от оправомо-
щено от него длъжностно лице служебно или
след постъпило заявление за отразяване на
промени във вписаните обстоятелства.
(3) Лицата, за които е настъпила промяна
в обстоятелствата, вписани в регистъра по
ал. 1, са длъжни да заявят писмено в Минис-
терството на икономиката или в съответната
община промяната в срок един месец от нас-
тъпването є.
(4) Към заявлението по ал. 3 се прилагат
копие от документ, удостоверяващ промяна-
та, и документ за платена такса съгласно та-
рифата по чл. 55, ал. 4 от Закона за туризма.
Чл. 25. (1) При промяна на собственика,
наемателя или на лицето, извършващо дей-
ност в обекта, хотелиерът или ресторантьо-
рът в 30-дневен срок от промяната подава
заявление до съответния категоризиращ ор-
ган за отразяване на променените обстоятел-
ства в Националния туристически регистър.
(2) Към заявлението по ал. 1 се прилагат
следните документи:
1. удостоверение за актуална съдебна регис-
трация на лицето—оригинал или заверен пре-
пис или копия от документи, удостоверяващи,
че юридическото лице има право по силата на
друг закон да извършва стопанска дейност;
2. удостоверение, че лицето не е в процедура
по ликвидация или несъстоятелност—ориги-
нал или заверен препис;
3. копие от акта за собственост—при про-
мяна на собствеността;
4. копие от договор за наем или от друг до-
говор, от който е видно, че са налице условия
лицето да извършва съответната туристическа
дейност в обекта—при промяна на наемателя
или на лицето, извършващо дейност в обекта;
5. копие от БУЛСТАТ и данъчен номер;
6. справка за професионалната и езиковата
квалификация на персонала в обекта—по об-
разец съгласно приложение № 7 или 8, както и
копия от документите, удостоверяващи про-
фесионалната и езиковата квалификация на
управителя на обекта;
7. документ за платена такса за вписване
на настъпили промени в обстоятелствата съг-
ласно тарифата по чл. 55, ал. 4 от Закона за
туризма.
(3) В случай на промяна на собственика на
туристически обект, при която няма промяна
на лицето, което извършва хотелиерство или
ресторантьорство, лицето, придобило собстве-
ността, подава заявление до съответния кате-
горизиращ орган за вписване в Националния
туристически регистър на настъпилите про-
мени в обстоятелствата, копие от акта за соб-
ственост и документ за платена такса за впис-
ване на настъпили промени в обстоятелства-
та съгласно тарифата по чл. 55, ал. 4 от Зако-
на за туризма.